CELEX: 22014D0153
Language: ro
Date: 2014-07-09 00:00:00
Title: Decizia nr. 153/2014 a Comitetului mixt al SEE din 9 iulie 2014 de modificare a anexei X (Servicii în general) la Acordul privind SEE [2015/88]

22.1.2015   
            
            
               RO
            
            
               Jurnalul Oficial al Uniunii Europene
            
            
               L 15/78
            
         DECIZIA NR. 153/2014 A COMITETULUI MIXT AL SEE
   din 9 iulie 2014
   de modificare a anexei X (Servicii în general) la Acordul privind SEE [2015/88]
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Directiva 2011/24/UE a Parlamentului European și a Consiliului din 9 martie 2011 privind aplicarea drepturilor pacienților în cadrul asistenței medicale transfrontaliere (1) trebuie încorporată în Acordul privind SEE.
            
         
               (2)
            
            
               Directiva de punere în aplicare 2012/52/UE a Comisiei din 20 decembrie 2012 de stabilire a unor măsuri pentru facilitarea recunoașterii prescripțiilor medicale emise în alt stat membru (2) trebuie încorporată în acord.
            
         
               (3)
            
            
               Prin urmare, anexa X la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   În anexa X la Acordul privind SEE, după punctul 1c (Decizia 2011/130/UE a Comisiei) se adaugă următorul punct:
   
               „2.
            
            
               
                  32011 L 0024: Directiva 2011/24/UE a Parlamentului European și a Consiliului din 9 martie 2011 privind aplicarea drepturilor pacienților în cadrul asistenței medicale transfrontaliere (JO L 88, 4.4.2011, p. 45).
               În sensul prezentului acord, dispozițiile directivei se citesc cu următoarele adaptări:
               Fără a aduce atingere eventualelor decizii ulterioare ale Comitetului mixt al SEE, este necesar să se observe că următoarele acte nu sunt încorporate în Acordul SEE:
               
                           (a)
                        
                        
                           Regulamentul (CE) nr. 859/2003 al Consiliului din 14 mai 2003 de extindere a dispozițiilor Regulamentului (CEE) nr. 1408/71 și Regulamentului (CEE) nr. 574/72 la resortisanții unor țări terțe care nu fac obiectul dispozițiilor respective exclusiv pe motive de cetățenie;
                        
                     
                           (b)
                        
                        
                           Regulamentul (UE) nr. 1231/2010 al Parlamentului European și al Consiliului din 24 noiembrie 2010 de extindere a Regulamentului (CE) nr. 883/2004 și a Regulamentului (CE) nr. 987/2009 la resortisanții țărilor terțe care nu fac obiectul regulamentelor respective exclusiv pe motive de cetățenie.
                        
                     Prin urmare, toate trimiterile la aceste acte nu se aplică statelor AELS.
            
         
               2a.
            
            
               
                  32012 L 0052: Directiva de punere în aplicare 2012/52/UE a Comisiei din 20 decembrie 2012 de stabilire a unor măsuri pentru facilitarea recunoașterii prescripțiilor medicale emise în alt stat membru (JO L 356, 22.12.2012, p. 68).”
            
         Articolul 2
   Textele Directivei 2011/24/UE și Directivei de punere în aplicare 2012/52/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 10 iulie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 9 iulie 2014.
      
         
            Pentru Comitetul mixt al SEE
         
         
            Președintele
         
         Kurt JÄGER
      
   
   
      (1)  JO L 88, 4.4.2011, p. 45.
   
      (2)  JO L 356, 22.12.2012, p. 68.
   
      (3)  Au fost semnalate obligații constituționale.